آغری‌‌نین دوغوبایزید ائلچه‌سینده یئرلشه‌ن عثمانلی معمارلیغینین گؤرکملی نومونه‌لرین‌دن اسحاق پاشا سارایی، سون دؤرد ایلین ان یوکسک ساییسیندا قوناق آغیرلادی.
دوغو آنادولو بؤلگه‌سینین ان اؤنملی عثمانلی اثرلری آراسین‌دا اولان تاریخی اسحاق پاشا سارایی، هر گئچه‌ن گون گؤرمه‌یه گلن قوناق ساییسینی آرتیریر.
"مدنیتلر گئچیدی" اولاراق دگرلندیرلن و ایستانبول‌داکی توپقاپیدان سونرا اؤلکه‌ده‌کی ان بؤیوک سارای اولان، قارتال یوواسی گؤرونوشو، معمارلیغی و تاریخی اؤزللیگی ایله ایلین هر فصلی قوناقلارین دقتینی چکه‌ن اسحاق پاشا سارایی، اؤزللیکله سون ایللرده چوخ ساییدا یئرلی و خاریجی توریستی قبول ائتدی.
یاز آیلارین‌دا اولدوغو کیمی قیش مؤوسومون‌ده ده توریستلرین آخینینا اوغرایان اسحاق پاشا سارایی، قار اؤرتوسو ایچری‌سین‌ده‌کی گؤزل‌لیک و ظرافتی ایله قوناقلارینا بو مؤوسوم‌ده ده گؤرسل بیر شؤلن یاشادیر.
هیبتی و گؤزل‌لیگی ایله دقت چکه‌ن اسحاق پاشا سارایی، ۲۰۱۸.جی ایلده ۱۲۱ مین ۹۴ یئرلی و خاریجی توریست قبول ائتمه‌یی باشاردی.
اؤزللیکله خاریجی توریستلر ۴-۵ ساعاتا یاخین واختینی اسحاق پاشا سارایینا آییریر.
۲۲۰۰ متر ارتفاعداکی سارایین یئرلشدیگی قونومو و ۵۰۰ ایل اول ایلک کالوریفر(ایستیلتمه) سیستمینین ایستیفاده ائدیلمه‌سی خاریجی توریستلرین ایلگیسینی چکیر.
